CELEX: 62015CN0064
Language: sk
Date: 2015-02-12 00:00:00
Title: Vec C-64/15: Návrh na začatie prejudiciálneho konania, ktorý podal Bundesfinanzhof (Nemecko) 12. februára 2015 – BP Europa SE/Hauptzollamt Hamburg-Stadt

27.4.2015   
            
            
               SK
            
            
               Úradný vestník Európskej únie
            
            
               C 138/37
            
         Návrh na začatie prejudiciálneho konania, ktorý podal Bundesfinanzhof (Nemecko) 12. februára 2015 – BP Europa SE/Hauptzollamt Hamburg-Stadt
   (Vec C-64/15)
   (2015/C 138/50)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobkyňa: BP Europa SE
   
      Žalovaný: Hauptzollamt Hamburg-Stadt
   
      Prejudiciálne otázky
   
   
               1.
            
            
               Má sa článok 10 ods. 4 smernice 2008/118/ES (1) vykladať v tom zmysle, že v ňom stanovené predpoklady sú splnené len vtedy, ak na miesto určenia nedorazí všetok tovar prepravovaný v režime pozastavenia dane, alebo sa táto právna úprava pri zohľadnení článku 10 ods. 6 smernice 2008/118/ES uplatní aj v prípadoch, keď na miesto určenia nedorazí len časť tovaru podliehajúceho spotrebnej dani prepravovaného v režime pozastavenia dane?
            
         
               2.
            
            
               Má sa článok 20 ods. 2 smernice 2008/118/ES vykladať v tom zmysle, že preprava tovaru podliehajúceho spotrebnej dani v režime pozastavenia dane končí až vtedy, keď príjemca vyložil celý náklad z prepravného prostriedku, ktorý k nemu dorazil, takže k zisteniu chýbajúceho množstva počas vykladania tovaru dochádza ešte v priebehu prepravy?
            
         
               3.
            
            
               Odporuje článku 10 ods. 2 v spojení s článkom 7 ods. 2 písm. a) smernice 2008/118/ES vnútroštátna právna úprava, podľa ktorej právomoc vyberania dane cieľového členského štátu určenia (pri vylúčení prípadov stanovených v článku 7 ods. 4 smernice 2008/118/ES) závisí výlučne od zistenia vzniku nezrovnalosti a od nemožnosti určiť miesto, kde táto nezrovnalosť nastala, alebo treba dodatočne konštatovať, že tovar podliehajúci spotrebnej dani bol jeho prepustením z režimu pozastavenia dane uvedený do daňového voľného obehu?
            
         
               4.
            
            
               Má sa článok 7 ods. 2 písm. a) smernice 2008/118/ES vykladať v tom zmysle, že v prípade zistenia nezrovnalosti podľa článku 10 ods. 2 smernice 2008/118/ES treba predpokladať uvedenie tovaru podliehajúceho spotrebnej dani, ktorý bol prepravený v režime pozastavenia dane a ktorý nedorazil na miesto určenia, do daňového voľného obehu vo všetkých prípadoch, v ktorých nie je možné preukázať úplné zničenie alebo nenahraditeľnú stratu zisteného chýbajúceho množstva podľa článku 7 ods. 4 smernice 2008/118/ES?
            
         
      (1)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, s. 12).